COM7 ดีด 4% โบรกแนะ “ซื้อ” เป้า 40 บ. ลุ้นกำไร Q3 แตะ 654 ล้านบาท รับรายได้-ยอดขายพุ่ง
COM7 ดีด 4% โบรกชี้กำไรปกติไตรมาส 3/65 โต 15% แตะ 654 ลบ. คาดผลประกอบการได้ผ่านจุดต่ำสุดไปแล้ว รับรายได้ฟื้นและอานิสงส์ยอดขายไอโฟน 14 เร็วกว่าทุกๆ ปี รวมทั้งสินค้าแบรนด์อื่นๆ ที่เติบโตเช่นกัน 
COM7 ดีด 4% โบรกชี้กำไรปกติไตรมาส 3/65 โต 15% แตะ 654 ลบ. คาดผลประกอบการได้ผ่านจุดต่ำสุดไปแล้ว รับรายได้ฟื้นและอานิสงส์ไอโฟน 14 เร็วกว่าทุกๆ ปี รวมทั้งสินค้าแบรนด์อื่นๆ ที่เติบโตเช่นกัน
4 ต.ค. 2565

ผู้สื่อข่าวรายงานว่า วันนี้ (4 ต.ค.65) ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 10:11 น. อยู่ที่ระดับ 28.50 บาท บวก 1.00 บาท หรือ 3.64% สูงสุดที่ระดับ 29.00 บาท ต่ำสุดที่ระดับ 28.25 บาท ด้วยมูลค่าการซื้อขาย 106.19 ล้านบาท

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์ ( 3 ต.ค.65) ว่าคาดกำไรหลักไตรมาส 3/65 ของ COM7 อยู่ที่ 654 ล้านบาท เพิ่มขึ้น 15% เมื่อเทียบกับงวดเดียวกันของปีก่อน และ 5% จากไตรมาสก่อนหน้า นั่นหมายถึงความเชื่อมั่นว่าผลประกอบการได้ผ่านจุดต่ำสุดของปีไปแล้วในไตรมาส 2/65
โดยปัจจัยหนุนการฟื้นตัวในไตรมาสนี้มาจากการเติบโตของรายได้ที่ยังรักษาระดับได้ดี 20-30% เมื่อเทียบกับงวดเดียวกันของปีก่อน ลดลงจากไตรมาสก่อนหน้าตามฤดูกาล ตามยอดขายเติบโตหลากมิติ ทั้งสาขาเดิม (SSSG) สาขาใหม่ สินค้าใหม่ การขายออนไลน์ อานิสงส์การขาย iPhone 14 เร็วกว่าทุกๆ ปี รวมทั้งสินค้าแบรนด์อื่นๆ ที่เติบโตเช่นกัน